जलियाँवाला बाग हत्याकांड
बैसाखी के दिन 13 अप्रैल 1919 को अमृतसर के जलियांवाला बाग में एक सभा रखी गई, जिसमें कुछ नेता भाषण देने वाले थे। शहर में कर्फ्यू लगा हुआ था, फिर भी इसमें सैंकड़ों लोग ऐसे भी थे, जो बैसाखी के मौके पर परिवार के साथ मेला देखने और शहर घूमने आए थे और सभा की खबर सुन कर वहां जा पहुंचे थे। जब नेता बाग में पड़ी रोड़ियों के ढेर पर खड़े हो कर भाषण दे रहे थे, तभी ब्रिगेडियर जनरल रेजीनॉल्ड डायर 90 ब्रिटिश सैनिकों को लेकर वहां पहुँच गया। उन सब के हाथों में भरी हुई राइफलें थीं। नेताओं ने सैनिकों को देखा, तो उन्होंने वहां मौजूद लोगों से शांत बैठे रहने के लिए कहा।
पाथरीघाट
28 जनवरी 1894 को यहाँ किसानों ने बढ़ाए गए लगान के विरुद्ध विद्रोह करा। ब्रिटिश राज की पुलिस ने उनपर गोली चलाई जिस कारणवश 140 किसानों की मृत्यु हुई। इसलिए पाथरीघाट को असम का जलियाँवाला बाग कहा जाता है। उनकी याद में यहाँ एक शहीद स्तम्भ बनाया गया है, जहाँ हर वर्ष 29 जनवरी को उन्हें श्रद्धांजली दी जाती है।